section_heading: Životopis
paragraph_text: Nakon što je s odličnim uspjehom završila Zemaljsku glumačku školu, odigravši u završnoj predstavi ulogu Evice (Jovan Sterija Popović, "Pokondirena tikva"), postala je 1950. članicom  Narodnoga kazališta u Puli, gdje je do proljeća 1953. odigrala više uloga, također povremeno gostujući i u Subotici. U tijeku svoje karijere interpretirala je vrlo raznolik repertoar likova poput Nine ("Kralj Betajnove"), Ljube Georgijevne ("Sirotinja nije grijeh" ),  Rine ("Pokojnik" ), Marine  (,,Dva tuceta crvenih ruža"), Katty ( "Ulični svirači"), Evicu ("Pokondirena tikva" ), Dr Valentina ("Iz mraka") te mnoge druge. Od svog definitivnog povratka godine 1953. u Suboticu u kontinuitetu nastupa u Narodnom pozorištu do umirovljenja u predstavama te kao članica pozorišnog savjeta i u politici kazališta. Premda je umirovljena 1982. godine, u kazalištu je povremeno nastupala sve do 2002.